《江行》
明代·郭辅畿

寺磬帆间落，鱼炊浦上通。夕阳山骨外，长路鸟声中。

草意随波绿，花情傍晚红。石泉清可掬，先饮有青虹。

作者简介：郭辅畿（一六一六 — 一六四八），原名京芳，字咨曙。大埔人。明思宗崇祯十五年（一六四二）举人。有《洗砚堂文集》、《秋驾草》、《楚音集》、《菱青集》、《金樯集》、《闺怨诗百首》、《饮兰纪呓》等。民国《新修大埔县志》卷一九有传。